༡ཨ་མསམགྲོན་ཁང་གི་གྲུ་ག་ན་ཡོད་པའི་སློང་མོ་ཞིག་དང་འདྲ་བ་དེ་གཉིས་སུ་རེདཟེར།ངས་དེ་ཡི་ཕྱོགས་སུ་བལྟས་པ་ན།རྒད་པོ་ལོ་ལོན་ཞིག་གིས་ཏག་ཏག་ང་ལ་བལྟས་འདུགཁོང་གི་གམ་དུ་ད་རུང་རྒད་མོ་ལོ་ལོན་ཞིག་འདུགངས་ཕར་ལྟ་བཞིན་འདུག་པ་ཤེས་ཏེ་ཁོང་གཉིས་ཀས་ལམ་སང་མགོ་བོ་སྨད་བྱུང་།ངས་ཁོང་གཉིས་ངོ་མི་ཤེས།ཡིན་ན་ཡང་སློང་མོ་བ་ཞིག་མིན་པ་འདྲ།ཚེམ་གྲུབ་གསལ་བོར་མངོན་པའི་གྱོན་ཆས་གསར་བ་རེ་རེ་གྱོན་འདུགཨ་མས་སློང་མོ་བ་ཟེར་དོན་ནི་ཁོང་གཉིས་ཀྱི་ལུས་པོ་སྒུར་སྒུར་དུ་འདུག་ལ།རྒད་མོ་དེའི་གམ་ན་འཁར་བ་ཞིག་བཞག་ཡོད་པས་ཡིན་རྒྱུ་རེད།